CELEX: C2005/330/16
Language: et
Date: 2005-12-24 00:00:00
Title: Kohtuasi C-373/05 P: Bart Nijs'i  10. oktoobri 2005.  aasta apellatsioonkaebus Euroopa Ühenduste Esimese Astme Kohtu (teine koda)  26. mai 2005.  aasta määruse peale kohtuasjas T-377/04: Bart Nijs  versus  Euroopa Ühenduste Kontrollikoda

24.12.2005   
            
            
               ET
            
            
               Euroopa Liidu Teataja
            
            
               C 330/8
            
         Bart Nijs'i 10. oktoobri 2005. aasta apellatsioonkaebus Euroopa Ühenduste Esimese Astme Kohtu (teine koda) 26. mai 2005. aasta määruse peale kohtuasjas T-377/04: Bart Nijs versus Euroopa Ühenduste Kontrollikoda
   (Kohtuasi C-373/05 P)
   (2005/C 330/16)
   Kohtumenetluse keel: prantsuse
   Bart Nijs esitas 10. oktoobril 2005 Euroopa Ühenduste Kohtule apellatsioonkaebuse Euroopa Ühenduste Esimese Astme Kohtu (teine koda) 26. mai 2005. aasta määruse peale kohtuasjas T-377/04: Bart Nijs v. Euroopa Ühenduste Kontrollikoda. Apellandi esindaja on advokaat Fränk Rollinger.
   Hageja palub Euroopa Kohtul:
   
               —
            
            
               tunnistada käesolev apellatsioonkaebus vormi poolest vastuvõetavaks;
            
         
               —
            
            
               tunnistada käesolev apellatsioonkaebus sisu poolest põhjendatuks;
            
         
               —
            
            
               tuvastada, et Bart Nijs'i 27. veebruari 2004. aasta kaebuse ese on identne Bart Nijs'i 16. septembril 2004 Esimese Astme Kohtule esitatud hagi esemega;
            
         
               —
            
            
               tunnistada Bart Nijs'i hagi vastuvõetavaks;
            
         
               —
            
            
               tühistada Esimese Astme Kohtu (teine koda) 26. mai 2005. aasta määrus ning saata käesolev asi tagasi Esimese Astme Kohtule arutamiseks teises kohtukoosseisus.
            
         Väited ja peamised argumendid
   Apellatsioonkaebuse esitaja leiab, et Esimese Astme Kohus tunnistas Bart Nijs'i hagi ebaõigesti vastuvõetamatuks, ning väidab samal ajal, et järgiti kohtueelset menetlust ning eelkõige personalieeskirjade artikli 90 lõiget 2.